               ЕВРОПЕЙСКА КОМИСИЯ
            Брюксел, 9.12.2015
            COM(2015) 627 final
            2015/0284(COD)
            Предложение за
            РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
            за осигуряване на трансграничната преносимост на услугите за онлайн съдържание в рамките на вътрешния пазар
            (текст от значение за ЕИП)
            {SWD(2015) 270 final}{SWD(2015) 271 final}

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Интернет се превърна в основно средство за разпространение на съдържание. През 2014 г. 49 % от европейските потребители на интернет са осъществили онлайн достъп до музика, видео и игри
                  1
                и се очаква, че този брой лица ще се увеличава в бъдеще. Таблетите и смартфоните допълнително улесняват тази употреба, тъй като 51 % от хората в ЕС използват мобилно устройство за връзка с интернет
                  2
               .

               Бързото навлизане на услугите за онлайн съдържание и все по-голямата употреба на преносими устройства, в това число в чужбина, означава, че днес европейците очакват да използват услугите за онлайн съдържание навсякъде в Европа. Една от основните цели по Стратегията на Комисията за цифров единен пазар
                  3
                е да се разшири онлайн достъпът, който имат потребители до произведения в ЕС.

               Трансграничната преносимост касае услугите за онлайн съдържание, до които потребителите имат законен достъп, или съдържание, което те закупуват или наемат онлайн в държавата си на пребиваване и до което искат да продължат да имат достъп, когато пътуват в Европа. Търсенето, което се наблюдава от страна на потребителите по отношение на трансграничната преносимост на услугите за онлайн съдържание, е със значителен мащаб и се очаква да продължи да нараства
                  4
               . Въпреки това, когато хората пътуват в ЕС, често не могат да се възползват от тази преносимост или, ако могат, е само в ограничена степен. Липсата на трансгранична преносимост в ЕС на услугите за онлайн съдържание или проблемите в това отношение произтичат от разрешенията от страна на носителите на правата и/или търговските практики на доставчиците на услуги.

               В предложението се цели да се премахнат пречките пред трансграничната преносимост, за да може да се отговори по-ефективно на нуждите на потребителите, както и да се насърчат иновациите в интерес на потребителите, доставчиците на услуги и носителите на права. С предложението се въвежда общ подход в Съюза, като едновременно с това се запазва високо ниво на защита по отношение на носителите на права. Поради това предложението допринася за функционирането на вътрешния пазар като пространство без вътрешни граници, където е гарантирана свободата на предоставяне и получаване на услуги.

               •Съгласуваност със съществуващите разпоредби в тази област на политиката

                  В Стратегията за цифров единен пазар са представени няколко инициативи, с които се цели създаване на вътрешен пазар за цифрово съдържание и услуги. Настоящото предложение е първата от тези инициативи. То ще бъде последвано от други инициативи в сферите, които са набелязани в Стратегията, в това число в областта на авторското право. Премахването на пречките пред трансграничната преносимост е първата съществена крачка, която засяга конкретно препятствие пред трансграничния достъп до съдържание от значение за потребителите. Ранното и насоченото действие в тази сфера се извършва и в подходящ момент предвид на това, че наближава датата, когато потребителите няма да имат роуминг такси при пътуване в ЕС
                     5
                  .

               За целите на трансграничната преносимост в обхвата на настоящото предложение то е насочено към определяне на мястото, където се използват произведенията и другите защитени обекти за целите на Директива 96/9/EО
                  6
               , Директива 2001/29/EО
                  7
               , Директива 2006/115/EО
                  8
                и Директива 2009/24/EО
                  9
               .

               С настоящото предложение се допълват Директива 2006/123/EО относно услугите на вътрешния пазар
                  10
                и Директива 2000/31/EО за някои правни аспекти на услугите на информационното общество, и по-специално на електронната търговия на вътрешния пазар
                  11
               .

               Също така с настоящото предложение се подобрява трансграничният достъп до аудиовизуални медийни услуги и по този начин се допълва Директива 2010/13/EС
                  12
               .

               •Съгласуваност с други политики на Съюза

               Съгласно член 167 от Договора за функционирането на Европейския съюз (ДФЕС) Съюзът взема предвид културните аспекти при своята дейност по силата на Договорите. С настоящото предложение се подобрява достъпът до културно съдържание, тъй като с него ще се даде възможност на потребителите по-добре да използват съдържанието чрез по-лесен достъп при пътуване в ЕС.

               С настоящото предложение се допринася за защита на интересите на потребителите и така то е в съответствие с политиките на ЕС в тази сфера и с член 169 от ДФЕС.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Предложението се основава на член 114 от ДФЕС. Съгласно този член ЕС има правомощие да приема мерки, които целят създаването и функционирането на вътрешния пазар. Това включва свободата на предоставяне и получаване на услуги.

               Услугите за онлайн съдържание в обхвата на предложението основно почиват на авторското право и сродните му права, във връзка с които разпоредбите бяха хармонизирани на нивото на Съюза. ЕС хармонизира сферата на авторското право по отношение на правата, които са от значение за онлайн разпространението на произведения и други защитени обекти (по-специално правата за възпроизвеждане, публично представяне и разпространение).

               С настоящата инициатива се засяга трансграничното упражняване на тези хармонизирани права, що се отнася до трансграничната преносимост на услугите за онлайн съдържание. Тъй като предлаганият правен инструмент е регламент и инициативата касае права, хармонизирани чрез правната рамка на ЕС във връзка с авторското право, нейното правно основание трябва да бъде член 114 от ДФЕС..

               Някои елементи на услугите за онлайн съдържание, като спортни събития, новини и политически дискусии, не са задължително защитени с авторско право. Въпреки това, когато такова съдържание се включва в предавания от какъвто и да е вид, включително от телевизионни оператори, носителите на права могат да се позоват на сродните права, хармонизирани на нивото на ЕС, като правото на възпроизвеждане или правото на разпространение. Освен това предаванията на спортни събития, новини и актуални прояви често са придружени от елементи със защитено авторско право, например видео в началото или края на съответното предаване или музика. Тези елементи са в обхвата на хармонизираната рамка на ЕС. Също така някои аспекти на тези предавания, свързани със събития от първостепенна важност за обществото или събития от значителен обществен интерес, бяха хармонизирани с Директива 2010/13/ЕС. За да могат да се възползват потребителите от всички предимства на трансграничната преносимост, е важно да се включат в предложението всички елементи на такива предавания.

               •Субсидиарност (при неизключителна компетентност)

               По своя характер въпросът за преносимостта на услугите за онлайн съдържание е трансграничен. Освен това, тъй като разпоредбите за авторското право и сродните му права бяха хармонизирани на нивото на ЕС, само Съюзът може да внесе изменения в правната рамка. Поради тази причина държавите членки не могат да приемат правни разпоредби, за да осигурят трансграничната преносимост. Ето защо подобно действие може да се предприеме само на равнището на ЕС.

               Що се отнася до ефективността, единствено действие на ЕС може да гарантира, че условията за достъпа на потребителите до услугите за онлайн съдържание не се различават в Европейския съюз. Действието на ЕС също така ще донесе със сигурност полза за носителите на права и доставчиците на услуги, като създаде еднакви условия при осигуряване на трансграничната преносимост в Европа на услугите за онлайн съдържание. С него ще се гарантира по-голяма правна сигурност и ще се премахне необходимостта от предоговаряне на цялата мрежа от съществуващи разрешения за целите на трансграничната преносимост.

               •Пропорционалност

               С настоящото предложение се цели да се улесни осигуряването на трансграничната преносимост на услугите за онлайн съдържание (определяне на мястото на предоставяне, както и на достъпа и използването на услугата) и при определени условия се вменява на доставчика на услугата задължението да осигури трансгранична преносимост. То не надхвърля необходимото за намиране на решение на установените проблеми и не засяга в значителна степен разрешенията във връзка с права и поради това има ограничени последствия върху дейностите на носителите на права и доставчиците на услуги. С предложението няма да се задължат носителите на права и доставчиците на услуги да предоговарят договори, тъй като то ще обезсили разпоредбите в договорите, които противоречат на задължението за предоставяне на трансгранична преносимост.

               Освен това с предложението не се създават несъразмерни разходи за доставчиците на услуги. С него няма да се изисква от доставчиците на услуги за онлайн съдържание да предприемат мерки, за да се гарантира качеството на предоставяне на тези услуги извън държавата членка на пребиваване на абоната. Също така с предложението няма да се задължат доставчиците на услуги, които предлагат безплатно услуги, да осигурят трансгранична преносимост, ако не проверяват държавата членка на пребиваване на абоната, тъй като това изискване ще представлява голяма промяна на начина на предоставяне на услугите им и може да доведе до несъразмерни разходи.

               •Избор на инструмент

               Регламентът ще е пряко приложим в държавите членки и ще влезе в сила едновременно. Този инструмент е най-подходящ за постигане на целта, а именно осигуряване на преносимостта на онлайн съдържанието в ЕС. Той ще даде възможност за еднакво прилагане на правилата за преносимостта в държавите членки и ще гарантира, че се прилагат еднакви правила към носителите на права и доставчиците на онлайн услуги от различни държави членки.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

               Не се прилага.

               •Консултации със заинтересованите страни

               От декември 2013 г. до март 2014 г. беше проведена широка обществена консултация във връзка с преразглеждането на правилата на ЕС за авторското право. В отговорите на въпросите във връзка с териториалността на авторското право отделни групи от заинтересовани страни изрично повдигнаха въпроса за трансграничната преносимост. През 2013 г. Комисията проведе диалог със заинтересованите страни, озаглавен „Лицензи за Европа“
                  13
               . Една работна група се съсредоточи върху въпроса за трансграничната преносимост.

               През първите десет месеца от 2015 г. Комисията проведе широки дискусии със заинтересованите страни (потребители, носители на права, спортни организации, телевизионни оператори, доставчици на онлайн услуги), в това число на специални срещи със заинтересовани страни, за да се оцени въздействието на евентуалната намеса на ЕС в тази сфера, като се обсъдиха и съществуващите варианти.

               Мненията на засегнатите заинтересовани страни могат да се обобщят, както следва: потребителите като цяло са съгласни с подобряване на трансграничния достъп до онлайн съдържание, включително трансграничната преносимост на онлайн услуги; стопанските субекти, свързани със съдържанието, представителите на носителите на права и доставчиците на услуги не са срещу трансграничната преносимост на услугите за онлайн съдържание, но обикновено подкрепят решенията, предложени от сектора, и незадължителните правни инструменти вместо правните задължения в тази област.

               Докато незадължителен инструмент, например препоръка в подкрепа на трансграничната преносимост, може да подпомогне развитието на пазара в тази сфера, ефективността на този инструмент може да е много ограничена. Тя ще зависи от бизнес решенията на отделните стопански субекти. Така това няма да доведе до еднакво изпълнение и няма да е достатъчно, за да се гарантира, че на потребителите от ЕС се предлагат еднакви условия по отношение на преносимостта на услугите за онлайн съдържание в Съюза.

               В предложението са взети предвид редица опасения, изтъкнати от заинтересованите страни, а именно: да не се вменява задължението за осигуряване на преносимост по отношение на тези доставчици на услуги, които предоставят услуги безплатно и без автентикация на държавата членка на пребиваване на потребителя; да не се задължават доставчиците на услуги да предоставят услуга в друга държава със същото качество, както при предоставяне в държавата членка на пребиваване; оставяне на свобода за страните да договорят условията, за да се гарантира, че услугата се предоставя съгласно настоящия регламент.

               •Събиране и използване на експертни становища

               Последните години бяха извършени правни
                  14
                и икономически
                  15
                проучвания на различни аспекти на действащите правила за авторското право, включително по отношение на териториалността на правилата на ЕС за авторското право, прилагани към онлайн предаванията.

               Бяха извършени и допълнителни анализи на въздействието от цифровизацията върху производството и разпространението на съдържание, както и върху трансграничния достъп до съдържание
                  16
               . Бяха проведени и проучвания относно спорта
                  17
               .

               •Оценка на въздействието

               За настоящото предложение беше извършена оценка на въздействието
                  18
               . На 30 октомври 2015 г. Комитетът за регулаторен контрол даде положително становище за оценката на въздействието, при условие че се подобрят определени аспекти от доклада. В окончателния вариант на оценката на въздействието са взети предвид тези коментари.

               В окончателния вариант на оценката на въздействието са разгледани основният сценарий (без намеса в политиката) и три варианта на политиката. Вариант 1 се състои от насоки за заинтересованите страни, изготвени от Комисията, за да се насърчат доставчиците на услуги за онлайн съдържание да осигуряват трансгранична преносимост на услугите си в ЕС. При вариант 2 е разгледана намеса на ЕС, при която се определя, че предоставянето, достъпът и използването на услуга за онлайн съдържание по отношение на трансграничната преносимост ще се считат за извършени в държавата членка на пребиваване на потребителя. В допълнение към горепосочения механизъм при вариант 3: (i) ще се наложи задължение на доставчиците на услуги за онлайн съдържание да осигурят трансграничната преносимост на тези услуги и (ii) ще се предвиди, че евентуални разпоредби в договорите, ограничаващи трансграничната преносимост, ще бъдат неприложими.

               От гледна точка на потребителите, носителите на права и доставчиците на услуги вариант 3 ще е най-ефективният, що се отнася до изпълнение на набелязаната цел. При основния сценарий и вариант 1 вероятно носителите на права в аудиовизуалния сектор и в по-малка степен носителите на права за допълнително спортно съдържание няма да са съгласни да допуснат преносимостта на предлаганото от тях съдържание. При основния сценарий и варианти 1 и 2 доставчиците на услуги ще продължат да са в състояние да ограничават трансграничната преносимост и много от тях ще продължат да срещат проблеми (договорни ограничения), когато я предлагат. Носителите на права и доставчиците на услуги ще имат по-големи транзакционни разходи при предоговаряне на мрежата си от договори за разрешения. При тези варианти преходът към трансграничната преносимост ще отнеме повече време. Също така тези варианти няма да осигурят еднакви услуги за потребителите. Само при вариант 3 действително ще се гарантира, че се предлага трансгранична преносимост и че е отговорено на търсенето от страна на потребителите. Ето защо вариант 3 беше счетен за най-добрия вариант на политиката.

               Предпочитаният вариант ще отговори на очакванията на потребителите. Доставчиците на услуги ще се възползват от механизма, определящ мястото на услугата за целите на преносимостта и ще могат по-добре да отговорят на нуждите на потребителите. Що се отнася до стопанските субекти, свързани със съдържанието, от гледна точка на начина на разрешаване на съдържанието най-засегнати ще са тези в областта на аудиовизуалното и допълнителното спортно съдържание. Въпреки това преносимостта на услугите за онлайн съдържание не разширява кръга на потребителите на услугата и не създава затруднения по отношение на териториалната изключителност на разрешенията, като се очаква, че въздействието върху сектора ще е минимално.

               Потенциалните разходи могат да се разделят на разходи, пряко свързани с намесата, т.е. разходите на доставчиците на услуги по автентикация на държавата членка на пребиваване на абонатите, и разходи, които могат да възникнат, но са само непряко свързани с намесата, т.е. разходите за промяна на разрешенията към новите правила и разходите на доставчиците на услуги във връзка с приспособяване на техническата инфраструктура. Не се очаква тези технически разходи, пряко свързани с намесата, да са значителни и те биха могли да се включат в разходите на доставчиците на услуги по обичайната софтуерна поддръжка.  Трудно е да се прогнозират разходите във връзка с договорните клаузи. Въпреки това предложението няма да наложи предоговаряне на договорите. С предложението не се определят изисквания по отношение на качеството на предоставяне на услугата по отношение на трансграничната преносимост, поради което то не поражда никакви разходи в това отношение (доставчиците на услуги са свободни да го направят по желание или да го поемат като задължение в договорите с потребителите или носителите на права).

               •Пригодност и опростяване на законодателството

               Предложението се прилага по еднакъв начин към всички предприятия, включително микропредприятията и МСП. Всички предприятия могат да се възползват от механизма по предложението, определящ мястото на услугата за целите на преносимостта. Освобождаването на МСП от правилата би могло да намали ефективността на мярката, тъй като много доставчици на онлайн услуги са МСП. Тъй като предложението не поражда никакви значителни разходи, няма нужда да се минимизират разходите по осигуряване на съответствие за микропредприятията или МСП.

               Предложението ще има положителни последици върху конкурентоспособността, тъй като ще подпомогне иновациите в сферата на услугите за онлайн съдържание и ще привлече повече потребители към тях. То няма да има никакво отражение върху международната търговия.

               С предложението ще се насърчи онлайн използването на услуги, свързани със съдържание. То касае онлайн средата, тъй като най-вече във връзка с нея възниква въпросът за преносимостта. С предложението ще се насърчат иновациите и напредъкът в рамките на пазара, защото то се прилага към всички услуги за онлайн съдържание независимо от използваните устройства или технологии. Ето защо в предложението се отчита развитието на новите технологии и то отговаря на актуалното състояние в сферата на цифровите технологии и интернет.

               •Основни права

               Предложението ще има ограничено въздействие върху авторското право като право на собственост или върху свободата на стопанската инициатива, признати от Европейската харта на основните права (членове 16 и 17). Мярката е обоснована от гледна точка на основната съгласно Договора свобода за трансгранично предоставяне и получаване на услуги. Ограничаването на горепосочените свободи (чрез механизма за определяне на мястото на услугата за целите на преносимостта, задължението за предлагане на трансгранична преносимост, както и обезсилването на всички договорни клаузи в противоречие на това задължение) са обосновани от гледна точка на целта за осигуряване на трансграничната преносимост на услугите за онлайн съдържание във вътрешния пазар.

               4.ОТРАЖЕНИЕ ВЪРХУ БЮДЖЕТА

               Предложението няма отражение върху бюджета на Европейския съюз.

               5.ДРУГИ ЕЛЕМЕНТИ

               •Планове за изпълнение и уредба за мониторинг, оценка и докладване

               Мониторингът на въздействието на предложението ще се състои от две фази.

               Първата фаза ще започне веднага след приемането на законодателния акт и ще продължи до началото на прилагането му. При нея акцентът ще се постави върху прилагането на регламента в държавите членки от пазарните субекти, за да се осигури последователен подход. Комисията ще организира срещи с представители на държавите членки и съответните заинтересовани страни, за да окаже съдействие при прехода към новите правила.

               Втората фаза ще започне от датата на прилагане на регламента и при нея ударението ще се постави върху последствията от правилата. В рамките на този мониторинг ще се обърне специално внимание на въздействието върху МСП и потребителите.

               •Подробно разяснение на конкретни разпоредби на предложението

               В член 1 се определят целта и обхватът на предложението. С него ще се въведе общ подход, за да се гарантира, че абонатите на услуги за онлайн съдържание в Съюза, които се предоставят на преносима основа, могат да ги получават, когато временно пребивават в друга държава членка (трансгранична преносимост).

               В член 2 се съдържат определенията. Тези определения ще трябва да се тълкуват по еднакъв начин в ЕС. В него се определя „абонат“ като потребител, който съгласно договор за предоставяне на услуга за онлайн съдържание може да има достъп и да използва такава услуга в държавата членка на пребиваването си; „потребител“ се дефинира като всяко физическо лице, което като страна по договор в обхвата на настоящия регламент действа извън рамките на своята търговска, стопанска, занаятчийска или професионална дейност.

               В член 2 се съдържат и определения на „държава членка на пребиваване“, „временно пребивава“, „услуга за онлайн съдържание“ и „преносима“. „Държава членка на пребиваване“ е държавата членка, в която абонатът обичайно пребивава. „Временно пребивава“ е пребиваването на абонат в държава членка, различна от държавата членка на пребиваване. „Услуга за онлайн съдържание“ е в обхвата на предложението, когато: (i) законно се предоставя онлайн в държавата членка на пребиваване; (ii) се предоставя на преносима основа; (iii) услугата е аудиовизуална медийна услуга по смисъла на Директива 2010/13/ЕС на Европейския парламент и на Съвета
                  19
                или услуга, чиято основна характеристика е предоставянето на достъп до произведения, други защитени обекти или предавания на телевизионни оператори. За целите на настоящия регламент „преносима“ означава, че абонатите могат действително да имат достъп и да използват услугата за онлайн съдържание в държавата членка на пребиваване независимо от мястото. Разгледани са два варианта по отношение на услугите за онлайн съдържание: (i) услугите се предоставят срещу заплащане (пряко или непряко); и (ii) услугите се предоставят без заплащане, при условие че доставчикът на услугата е проверил държавата членка на пребиваване на абоната. Пример за непряко заплащане е когато абонат заплаща пакет услуги, в който са съчетани далекосъобщителна услуга и услуга за онлайн съдържание, предоставяна от друг доставчик на услуга. Ако абонатът получава услуга за онлайн съдържание без заплащане, доставчикът ще е задължен да осигури трансгранична преносимост само ако проверява държавата членка на пребиваване на абоната. Ето защо, ако например потребител само приеме условията за безплатна услуга за онлайн съдържание, но не се регистрира на уебсайт на такава услуга (и поради което доставчикът не проверява държавата членка на пребиваване на потребителя), доставчикът няма да е задължен да осигурява трансгранична преносимост на услугата.

               В член 3 е определено задължението за доставчика да осигури възможност на абонатите да използват услугата за онлайн съдържание, когато временно пребивават в друга държава членка. Това се прилага за същото съдържание, същите видове и брой устройства и същия диапазон от възможности, както тези, които са предлагани в държавата членка на пребиваване. Същевременно това задължение не обхваща изискванията към качеството, приложими към предоставянето на тази услуга в държавата членка на пребиваване. По отношение на трансграничната преносимост доставчикът не е отговорен, ако качеството на предоставянето на услугата е по-ниско, например поради ограничена интернет връзка. Независимо от това, ако доставчикът изрично се съгласи да гарантира определено качество на предоставяне за абонатите, докато временно пребивават в други държави членки, той ще е правнообвързан от изразеното си съгласие. Също така с настоящия регламент ще се задължи доставчикът да информира абоната за качеството на предоставяне на услугата за онлайн съдържание при достъп и използване в държава членка, различна от държавата членка на пребиваване.

               В член 4 е установен механизъм за определяне на мястото на услугата за целите на преносимостта: счита се, че предоставянето, достъпът и използването на услугата от страна на абонат, който временно пребивава в друга държава членка, се извършват само в държавата членка на пребиваване. За разрешенията във връзка с авторското право и сродните му права това означава, че се счита, че съответните действия, свързани с авторското право и извършвани при предоставяне на услугата на потребители въз основа на трансграничната преносимост, се осъществяват само в държавата членка на пребиваване. Тази разпоредба се прилага за всички други цели във връзка с предоставянето, достъпа и използването на услуга по отношение на трансграничната преносимост.

               Член 5 постановява, че не се прилагат договорни клаузи в противоречие на задължението за трансграничната преносимост, по-конкретно тези, които ограничават възможностите на потребителите по отношение на трансграничната преносимост на услугите за онлайн съдържание или капацитета на доставчика да ги предоставя. Освен това не се прилагат никакви договорни клаузи, противоречащи на правния механизъм, който дава възможност на доставчиците на услуги да изпълняват задължението за трансграничната преносимост. Това се прилага към всички договорни клаузи, включително между носители на права и доставчици на услуги, както и между доставчици на услуги и клиентите им. Въпреки това носителите на права могат да изискват от доставчика на услугата да проверява дали услугата е предоставена съгласно настоящия регламент. В предложението се съдържа предпазна разпоредба, съгласно която изискваните за целта средства трябва да са разумни и да не надхвърлят необходимото за постигане на целта.

               Член 6 предвижда, че обработката на личните данни в рамките на настоящия регламент се извършва в съответствие с Директива 95/46/ЕО и Директива 2002/58/ЕО.

               В член 7 се постановява, че настоящият регламент се прилага и към сключените договори и придобитите права преди датата на прилагане на регламента, ако те са от значение за предоставянето, достъпа и използването на услугата.

                  В член 8 е определено, че регламентът се прилага шест месеца след публикуването му в Официален вестник.

               2015/0284 (COD)

               Предложение за

               РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА

               за осигуряване на трансграничната преносимост на услугите за онлайн съдържание в рамките на вътрешния пазар

               (текст от значение за ЕИП)

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз, и по-специално член 114 от него,

               като взеха предвид предложението на Европейската комисия,

               след предаване на проекта на законодателния акт на националните парламенти,

               като взеха предвид становището на Европейския икономически и социален комитет
                  20
               ,

               като взеха предвид становището на Комитета на регионите
                  21
               ,

               в съответствие с обикновената законодателна процедура,

               като имат предвид, че:

               (1)Тъй като вътрешният пазар включва пространство без вътрешни граници, което се основава, наред с другото, на свободното движение на услуги и хора, е необходимо да се гарантира, че потребителите могат да използват услугите за онлайн съдържание, които предлагат достъп до съдържание, като музика, игри, филми или спортни събития, не само на територията на тяхната държава членка на пребиваване, но и когато временно пребивават в други държави — членки на Съюза. Ето защо пречките, които затрудняват достъпа и използването на тези услуги в чужбина, следва да се премахнат.

               (2)Технологичното развитие, което води до все по-голямо разпространение на преносими изделия, като таблети и смартфони, непрекъснато улеснява използването на услугите за онлайн съдържание, като осигурява достъп до тях независимо от местоположението на потребителите. Налице е бързо растящо търсене от страна на потребителите във връзка с достъпа до съдържание и иновативни онлайн услуги не само на територията на тяхната държава на произход, но и когато временно пребивават в друга държава — членка на Съюза.

               (3)Все по-често потребителите сключват договори с доставчици на услуги за онлайн съдържание. Въпреки това потребителите, които временно пребивават в друга държава — членка на Съюза, често нямат достъп и не могат да използват услугите за онлайн съдържание, за които имат право да използват в държавата си на произход.

               (4)Съществуват редица пречки, които възпрепятстват предоставянето на тези услуги на потребителите, които временно пребивават в друга държава членка. Някои онлайн услуги включват съдържание, като музика, игри или филми, което е защитено с авторско право и/или сродните му права съгласно правото на Съюза. По-конкретно пречките пред трансграничната преносимост на услугите за онлайн съдържание произтичат от факта, че правата за предаване на съдържанието, защитено с авторско право и/или сродните му права, като аудиовизуални произведения например, често са лицензионни за съответната територия, както и от факта, че доставчиците на онлайн услуги могат да изберат да обслужват само определени пазари.

               (5)Същото се отнася за друг вид съдържание, като спортните събития, което не е защитено с авторско право и/или сродните му права съгласно правото на Съюза, но може да е защитено с такива права или в съответствие с националното законодателство, и което често е лицензирано от организаторите на съответните спортни прояви или се предлага от доставчиците на онлайн услугите на съответната територия. Предаването на такова съдържание от телевизионните оператори би било защитено със сродни права, които бяха хармонизирани на нивото на Съюза.  Освен това тези предавания включват често елементи, защитени с авторско право, като музика, видео или графики в началото или края на съответното предаване. В допълнение за целите на кратките новинарски репортажи някои аспекти на тези предавания във връзка със събития от първостепенна важност за обществото или събития от значителен обществен интерес бяха хармонизирани с Директива 2010/13/ЕС на Европейския парламент и на Съвета
                  22
               . На последно място, аудиовизуалните медийни услуги по смисъла на Директива 2010/13/ЕС включват услуги, които осигуряват достъп до съдържание, като спорни събития, новини или актуални прояви.

               (6)Поради това във все по-голяма степен услугите за онлайн съдържание се предлагат в пакет, където съдържанието, което не е защитено с авторско право и/или сродните му права, е неделимо от съдържанието, защитено с авторско право и/или сродните му права, без значително да се намалява стойността на услугата, предоставяна на потребителите. Това е особено вярно за допълнителното съдържание, като спортни събития или други прояви от значителен интерес за потребителите. За да могат доставчиците на услуги да осигуряват на потребителите пълен достъп до услугите си за онлайн съдържание, е необходимо настоящият регламент да обхваща и такова съдържание, използвано от услугите за онлайн съдържание, и поради това да се прилага към аудиовизуалните медийни услуги по смисъла на Директива 2010/13/ЕС, както и към предаванията на всички телевизионни оператори.

               (7)Правата върху произведенията и другите защитени обекти са хармонизирани, inter alia, в Директива 96/9/ЕО на Европейския парламент и на Съвета
                  23
               , Директива 2001/29/EО на Европейския парламент и на Съвета
                  24
               , Директива 2006/115/EО на Европейския парламент и на Съвета
                  25
                и в Директива 2009/24/ЕО на Европейския парламент и на Съвета
                  26
               .

               (8)Поради това доставчиците на услуги за онлайн съдържание, които използват произведения или други защитени обекти, като книги, аудиовизуални произведения, записана музика или предавания, трябва да имат правото да използват това съдържание за съответната територия.

               (9)Предаването от страна на доставчик на онлайн услуга на съдържание, което е защитено с авторско право и сродните му права, налага наличието на разрешение от носителите на съответните права, като автори, изпълнители, продуценти или телевизионни оператори, за съдържанието, което ще бъде включено в предаването. Това е също така вярно, когато такова предаване се извършва, за да може потребителят да изтегли елемент, за да използва услугата за онлайн съдържание.

               (10)Получаването на разрешение за съответните права не винаги е възможно, особено когато те касаят съдържание, подлежащо на изключително разрешение. За да се гарантира териториалната изключителност, често доставчиците на онлайн услуги вземат мерки в договорите си за разрешение с носителите на правата, включително телевизионните оператори или организаторите на събития, срещу това абонатите им да имат достъп до услугата им и да я използват извън територията, за която доставчикът на услугата притежава разрешение.  Поради тези договорни ограничения, наложени на доставчиците на услуги, те трябва да предприемат мерки, като неразрешаване на достъпа до услугите им от IP адреси извън съответната територия.  Поради това една от пречките пред трансграничната преносимост на услугите за онлайн съдържание се съдържа в договорите, сключвани между доставчиците на онлайн услуги и техните абонати, което на свой ред отразява клаузите за териториално ограничаване, включвани в договорите между тези доставчици на услуги и носителите на права.

               (11)Освен това Съдът изтъкна в съединени дела C-403/08 и C-429/08, Football Association Premier League and Others (EС:C:2011:631), че някои ограничения при предоставянето на услуги не могат да се обосноват с целта за защита на правата върху интелектуална собственост.

               (12)Поради това целта на настоящия регламент е да се приспособи правната рамка, за да се гарантира, че разрешенията във връзка с правата няма повече да създават пречки пред трансграничната преносимост на услугите за онлайн съдържание в Съюза и че тази трансгранична преносимост може да се осигури.

               (13)Ето защо настоящият регламент следва да се прилага към услугите за онлайн съдържание, които, след като доставчикът им е получил съответните права от носителите им за дадена територия, се предоставят на абонатите съгласно договор по всякакъв начин, включително поточно предаване, изтегляне или каквато и да е друга техника, която позволява използването на това съдържание. Регистрацията за получаване на предупреждения във връзка със съдържанието или самото приемане на HTML бисквитки не следва да се счита за договор за предоставяне на услуга за онлайн съдържание за целите на настоящия регламент.

               (14)Онлайн услугите, които не са аудиовизуални медийни услуги по смисъла на Директива 2010/13/ЕС и които използват произведения, други защитени обекти или предавания на телевизионни оператори само като допълнение, не следва да са в обхвата на настоящия регламент. Такива услуги включват уебсайтове, които използват произведения или други защитени обекти само като допълнение, например графични елементи или музика като фон, като основната цел на тези уебсайтове е продажбата на стоки например.

               (15)Настоящият регламент следва да се прилага само към услугите за онлайн съдържание, до които абонатите могат действително да имат достъп и да използват в държавата членка, където обичайно пребивават, независимо от мястото, тъй като не е уместно да се изисква от доставчиците на услуги, които не предлагат преносими услуги в държавата си на произход, да предлагат такива в чужбина.

               (16)Настоящият регламент следва да се прилага към услугите за онлайн съдържание, които се предоставят срещу заплащане. Доставчиците на такива услуги могат да проверяват държавата членка на пребиваване на абонатите си. Правото на използване на услуга за онлайн съдържание следва да се счита за придобито вследствие на заплащане, независимо дали то е извършено направо на доставчика на услугата за онлайн съдържание или на друга страна, например доставчик, предлагащ пакет от далекосъобщителна услуга и услуга за онлайн съдържание, предоставяна от друг доставчик.

               (17)Услугите за онлайн съдържание, които се предоставят без заплащане, са също включени в обхвата на настоящия регламент до степента, в която доставчиците проверяват държавата членка на пребиваване на абонатите си. Услугите за онлайн съдържание, предоставяни без заплащане и чиито доставчици не проверяват държавата членка на пребиваване на абонатите си, следва да не са в обхвата на настоящия регламент, тъй като включването им би представлявало съществена промяна в начина, по който тези услуги се предоставят, и би породило несъразмерни разходи. Що се отнася до проверката на държавата членка на пребиваване на абоната, следва да се разчита на данни, като заплащане на лицензионна такса за други услуги, предоставяни в държавата членка на пребиваване, съществуването на договор за интернет или телефонна връзка, ІР адрес или други начини за автентикация, ако тези данни дават възможност на доставчика да получи информация за държавата членка на пребиваване на абонатите си.

               (18)За да се осигури трансграничната преносимост на услугите за онлайн съдържание, е необходимо да се изисква от доставчиците на онлайн услуги да дават възможност на абонатите си да използват услугата в държавата членка на тяхното временно пребиваване, като им гарантират достъп до същото съдържание, същите видове и брой устройства, за същия брой ползватели и диапазон от възможности, както тези, които са предлагани в тяхната държава членка на пребиваване. Това е задължително и ето защо страните не могат да го изключват, да предвиждат изключения от него или да променят последиците от него. Всякакви действия от страна на доставчик на услуга, които биха възпрепятствали абонатите да имат достъп или да използват услугата, когато временно пребивават в държава членка, например ограничения на възможностите на услугата или качеството на предоставяне на услугата, би представлявало заобикаляне на задължението за осигуряване на трансграничната преносимост на услугите за онлайн съдържание и поради това би противоречало на настоящия регламент.

               (19)Изискването да се предоставят услуги за онлайн съдържание на абонатите, временно пребиваващи в държави членки, различни от тези на пребиваването им, с еднакво качество, както в държавата членка на пребиваване, може да доведе до по-високи разходи за доставчиците на услуги, а оттам и до по-големи разходи за абонатите. Ето защо не е целесъобразно да се изисква с настоящия регламент доставчикът на услуга за онлайн съдържание да взема мерки за осигуряване на качество на предоставяне на такива услуги, което надвишава това при местния онлайн достъп, избран от абоната, когато временно пребивава в друга държава членка. В такива случаи доставчикът не е отговорен, ако качеството на предоставянето на услугата е по-ниско. Независимо от това, ако доставчикът изрично се съгласи да гарантира определено качество на предоставяне за абонатите, които временно пребивават в други държави членки, той е задължен вследствие на съгласието си.

               (20)За да могат доставчиците на услуги за онлайн съдържание да изпълнят задължението за осигуряване на трансгранична преносимост на услугите си, без да придобиват съответните права в друга държава членка, е необходимо да се постанови, че тези доставчици на услуги, които законно предоставят преносими услуги за онлайн съдържание в държавата членка на пребиваване на абонатите, винаги имат право да предоставят такива услуги на тези абонати, когато те временно пребивават в друга държава членка. Това следва да се постигне, като се предвиди, че предоставянето, достъпът и използването на такава услуга за онлайн съдържание следва да се считат за извършени в държавата членка на пребиваване на абоната.

               (21)Що се отнася до разрешенията във връзка с авторското право и сродните му права, това означава, че съответните действия по възпроизвеждане, публично представяне и разпространение на произведения и други защитени обекти, както и действия по извличане или повторна употреба във връзка с бази данни, защитени със sui generis права, които се извършват при предоставяне на услугата на абонати, временно пребиваващи в държава членка, различна от тяхната държава членка на пребиваване, следва да се считат за осъществени в държавата членка на пребиваване на абонатите. Ето защо следва да се счита, че доставчиците на услуги извършват тези действия въз основа на съответните разрешения от засегнатите носители на права за държавата членка на пребиваване на тези абонати. Когато доставчиците на услуги могат да извършват действия по публично представяне или по възпроизвеждане в държавата членка на абоната въз основа на разрешение от съответните носители на права, абонатът, който временно пребивава в държава членка, различна от неговата държава членка на пребиваване, следва да има достъп и да използва услугата и когато е необходимо, да извършва съответните действия по възпроизвеждане, като изтегляне например, които той би имал право да извърши в своята държава членка на пребиваване.  Предоставянето на услуга за онлайн съдържание от доставчик на услуга на абонат, който временно пребивава в държава членка, различна от неговата държава членка на пребиваване, и използването на услугата от този абонат съгласно настоящия регламент не следва да представляват нарушаване на авторското право и на сродните му права или на които и да било други права от значение за използването на съдържанието в рамките на услугата.

               (22)Доставчиците на услугите не следва да са отговорни за нарушаване на каквито и да било договорни клаузи, противоречащи на задължението за осигуряване на възможност на абонатите си да използват услугата в държавата членка на временното им пребиваване. Поради това клаузите в договорите, предназначени за забрана или ограничаване на трансграничната преносимост на услугите за онлайн съдържание, не следва да се прилагат.

               (23)Доставчиците на услугите следва да гарантират, че абонатите им са надлежно информирани за условията за използване на услугите за онлайн съдържание в държавите членки, различни от тяхната държава членка на пребиваване. Настоящият регламент дава възможност на носителите на права да изискват доставчикът на услугата действително да проверява дали услугата за онлайн съдържание е предоставена съгласно настоящия регламент. Въпреки това е необходимо да се гарантира, че нужното за извършване на проверката е в рамките на разумното и не се надхвърля необходимото за постигане на тази цел. Примери за необходими технически и организационни мерки могат да включват анализ на част от ІР адресите вместо постоянно наблюдение на мястото на осъществяване на достъпа, прозрачна информация, предоставяна на лицата за методите, използвани за проверка, както и какви са целите ѝ, и подходящи мерки за сигурност. Като се има предвид, че за целите на проверката не е важно мястото, а по-скоро държавата членка, в която абонатът осъществява достъп до услугата, за целта не следва да се събират и обработват данни за точните места. Аналогично, когато е достатъчна автентикацията на абонат с оглед на предоставяне на услугата, не следва да се изисква идентификацията му.

               (24)Настоящият регламент зачита основните права и съблюдава принципите, признати в Хартата на основните права на Европейския съюз. Съответно настоящият регламент следва да се тълкува и прилага съгласно тези права и принципи, и в частност съгласно правото на зачитане на личния и семейния живот, правото на защита на личните данни, свободата на изразяване на мнение и свободата на стопанската инициатива. При обработката на лични данни съгласно настоящия регламент следва да се спазват основните права, включително правото на зачитане на личния и семейния живот и правото на защита на личните данни съгласно членове 7 и 8 от Хартата на основните права на Европейския съюз, и тази обработка трябва да се извършва съгласно директиви 95/46/ЕО
                  27
                и 2002/58/ЕО
                  28
               . По-конкретно доставчиците на услуги трябва да гарантират, че обработката на лични данни съгласно настоящия регламент трябва да е необходима и съразмерна с оглед на постигане на съответната цел.

               (25)Настоящият регламент не следва да засяга прилагането на правилата за конкуренцията, и по-специално членове 101 и 102 от Договора. Правилата, предвидени в настоящия регламент, не следва да се използват за ограничаване на конкуренцията по начин, който противоречи на Договора.

               (26)Договорите, съгласно които се дава разрешение за съдържанието, обикновено се сключват за относително продължителен срок. По тази причина и за да се гарантира, че всички потребители, пребиваващи в Съюза, могат да се възползват своевременно от трансграничната преносимост на услугите за онлайн съдържание при равни условия и без ненужно забавяне, настоящият регламент следва да се прилага и към сключените договори и придобитите права преди датата на прилагането му, ако те са от значение за трансграничната преносимост на услугата за онлайн съдържание, предоставена след тази дата. Това е необходимо и за да се гарантират еднакви условия за доставчиците на услуги във вътрешния пазар, като се даде възможност на доставчиците, сключили договори с носителите на права за дълъг срок, да предлагат трансграничната преносимост на абонатите си, независимо от възможността на доставчиците да предоговорят тези договори. Освен това тази разпоредба следва да гарантира, че когато доставчиците на услуги предприемат необходимото за трансграничната преносимост на услугите си, те ще могат да предлагат такава преносимост по отношение на цялото им онлайн съдържание. На последно място, с настоящия регламент следва също така да се даде възможност на носителите на права да не трябва да предоговарят своите действащи договори за разрешаване, за да се предлага трансграничната преносимост на услугите от страна на доставчиците.

               (27)По тази причина, тъй като настоящият регламент ще се прилага към някои договори и права, придобити преди датата на прилагането му, е целесъобразно също така да се предвиди разумен период от време между датата на влизане в сила на настоящия регламент и датата на прилагането му, за да могат носителите на права да предприемат необходимото с оглед на новото положение, а на доставчиците на услуги да се даде възможност да се приспособят към новата ситуация и да изменят условията за използване на услугите им.

               (28)За да се постигне целта за осигуряване на трансграничната преносимост на услугите за онлайн съдържание в Съюза, е целесъобразно да се приеме регламент, който е пряко приложим в държавите членки. Това е необходимо, за да се гарантира, че държавите членки прилагат по еднакъв начин правилата за трансграничната преносимост и че те ще влязат в сила по едно и също време за всички услуги за онлайн съдържание. Единствено регламент може да осигури правната сигурност, която е нужна, за да могат потребителите напълно да се възползват от трансграничната преносимост в рамките на Съюза.

               (29)Тъй като целта на настоящия регламент, а именно приспособяване на правната рамка така, че да се осигури трансграничната преносимост на услугите за онлайн съдържание в Съюза, не може да се постигне в достатъчна степен от държавите членки и поради своите мащаб и последици може да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, установен в същия член, настоящият регламент не надхвърля необходимото за постигането на своята цел. По тази причина настоящият регламент не засяга в значителна степен начина за разрешаване на правата и не задължава носителите на права и доставчиците на услуги да предоговарят договорите. Освен това настоящият регламент не изисква доставчиците да предприемат мерки, за да се гарантира качеството на предоставяне на услугите за онлайн съдържание извън държавата членка на пребиваване на абоната. На последно място, настоящият регламент не се прилага към доставчиците на услуги, които предлагат услуги без заплащане и които не проверяват държавата членка на пребиваване на абоната. Ето защо той не налага никакви несъразмерни разходи,

               ПРИЕХА НАСТОЯЩИЯ РЕГЛАМЕНТ:

               Член 1
                  Цел и обхват

               С настоящия регламент се въвежда общ подход, за да се гарантира, че абонатите на услуги за онлайн съдържание в Съюза могат да имат достъп и да използват тези услуги, когато временно пребивават в държава членка.

               Член 2
                  Определения

               За целите на настоящия регламент се прилагат следните определения:

               а)„абонат“ означава потребител, който съгласно договор с доставчик за предоставяне на услуга за онлайн съдържание може да има достъп и да използва такава услуга в държавата членка на пребиваване;

               б)„потребител“ означава всяко физическо лице, което като страна по договор в обхвата на настоящия регламент действа извън рамките на своята търговска, стопанска, занаятчийска или професионална дейност;

               в)„държава членка на пребиваване“ означава държавата членка, в която абонатът обичайно пребивава;

               г)„временно пребивава“ означава пребиваването на абонат в държава членка, различна от държавата членка на пребиваване;

               д)„услуга за онлайн съдържание“ означава услуга, както е определено в членове 56 и 57 от Договора за функционирането на Европейския съюз, която доставчик законно предоставя онлайн в държавата членка на пребиваване на преносима основа и която е аудиовизуална медийна услуга по смисъла на Директива 2010/13/ЕС или услуга, чиято основна характеристика е предоставянето на достъп и използването на произведения, други защитени обекти или предавания на телевизионни оператори, независимо дали линейно или по заявка,

               като услугата се предоставя на абоната при договорени условия или:

               (1)срещу заплащане, или

               (2)без заплащане, при условие че доставчикът е проверил държавата членка на пребиваване на абоната;

               e)„преносима“ означава, че абонатите могат действително да имат достъп и да използват услугата за онлайн съдържание в държавата членка на пребиваване независимо от мястото.

               Член 3
                  Задължение за осигуряване на трансграничната преносимост на услугите за онлайн съдържание

               (1)Доставчикът на услуга за онлайн съдържание осигурява възможност на абонатите, които временно пребивават в държава членка, да имат достъп и да използват услугата за онлайн съдържание.

               (2)Задължението по параграф 1 не обхваща изискванията към качеството, приложими към доставчика, когато той предоставя услугата за онлайн съдържание в държавата членка на пребиваване, освен при изрично съгласие от страна на доставчика.

               (3)Доставчикът на услуга за онлайн съдържание информира абоната за качеството на предоставяне на услугата за онлайн съдържание в случая по параграф 1.

               Член 4
                  Място на предоставянето, достъпа и използването на услугите за онлайн съдържание

               Счита се, че предоставянето на услугата за онлайн съдържание, както и достъпът до нея и използването ѝ от страна на абонат съгласно член 3, параграф 1 се извършват само в държавата членка на пребиваване, включително за целите на Директива 96/9/EО, Директива 2001/29/EО, Директива 2006/115/EО, Директива 2009/24 и Директива 2010/13/EС.

               Член 5
                  Договорни клаузи

               (1)Не се прилагат договорни клаузи, включително между носители на авторско право и сродните му права, носители на всякакви други права от значение за използване на съдържанието в услугите за онлайн съдържание и доставчици на услуги, както и между доставчици на услуги и абонати, които противоречат на член 3, параграф 1 и член 4.

               (2)Независимо от параграф 1 носителите на авторско право и сродните му права или носителите на всякакви други права върху съдържанието на услугите за онлайн съдържание могат да изискват от доставчика на услугата действително да проверява дали услугата за онлайн съдържание е предоставена съгласно член 3, параграф 1, при условие че нужното за извършване на проверката е в рамките на разумното и не се надхвърля необходимото за постигане на целта ѝ.

               Член 6
                  Защита на личните данни

                  Обработката на личните данни в рамките на настоящия регламент, включително по-конкретно за проверката съгласно член 5, параграф 2, се извършва в съответствие с директиви 95/46/ЕО и 2002/58/ЕО.

               Член 7
                  Прилагане към съществуващи договори и придобити права

                  Настоящият регламент се прилага и към сключените договори и придобитите права преди датата на започване на прилагането му, ако те са от значение за предоставянето, достъпа и използването на услугата за онлайн съдържание съгласно член 3 след тази дата.

               Член 8
                  Заключителни разпоредби

               (1)Настоящият регламент влиза в сила на двадесетия ден след деня на публикуването му в Официален вестник на Европейския съюз.

               (2)Той се прилага от [дата: 6 месеца след деня на публикуването му].

               Настоящият регламент е задължителен в своята цялост и се прилага пряко във всички държави членки.

               Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  Евростат — Проучване на Общността на използването на ИКТ от домакинствата и физическите лица, 2014 г.

                     (2)
                  Евростат — Статистически данни за информационното общество — домакинства и физически лица.

                     (3)
                  COM(2015) 192 final.

                     (4)
                  В скорошно проучване 33 % от респондентите (стойност, която достига до 65 % за възрастовата група 15—24 г.), които нямат понастоящем достъп до съдържание срещу заплащане, заявиха, че ако заплатят такъв абонат, за тях ще е важно да имат достъп до съдържанието, когато пътуват или пребивават временно в друга държава членка (Експресно проучване на Евробарометър № 411 — Трансграничен достъп до онлайн съдържание, август 2015 г.).

                     (5)

                     http://europa.eu/rapid/press-release_IP-15-5265_en.htm.

                     (6)
                  Директива 96/9/ЕО за правна закрила на базите данни, ОВ L 077, 27.3.1996 г., стр. 20—28.

                     (7)
                  Директива 2001/29/ЕО относно хармонизирането на някои аспекти на авторското право и сродните му права в информационното общество, OВ L 167, 22.6.2001 г., стр. 10—19.

                     (8)
                  Директива 2006/115/ЕО за правото на отдаване под наем и в заем, както и за някои права, свързани с авторското право в областта на интелектуалната собственост, ОВ L 376, 27.12.2006 г., стр. 28—35).

                     (9)
                  Директива 2009/24/ЕО относно правната закрила на компютърните програми, ОВ L 111, 5.5.2009 г., стр. 16—22.

                     (10)
                  ОВ L 376, 27.12.2006 г., стр. 36—68.

                     (11)
                  ОВ L 178, 17.7.2000 г., стр. 1—16.

                     (12)
                  ОВ L 95, 15.4.2010 г., стр. 1—24.

                     (13)
                  Вж.

                     https://ec.europa.eu/licences-for-europe-dialogue/en/content/about-site.

                     (14)

                     http://ec.europa.eu/internal_market/copyright/docs/studies/131216_study_en.pdf.

                     (15)

                     http://ec.europa.eu/internal_market/copyright/docs/studies/1403_study1_en.pdf.

                     (16)

                     http://is.jrc.ec.europa.eu/pages/ISG/DigEcocopyrights.html

                  ;

                     http://ec.europa.eu/sport/news/2014/docs/study-sor2014-final-report-gc-compatible_en.pdf.

                     (17)

                     http://ec.europa.eu/sport/library/studies/study-contribution-spors-economic-growth-final-rpt.pdf.

                     (18)
                  SWD(2015) 271, SEC(2015) 484.

                     (19)
                  Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги, ОВ L 95, 15.4.2010 г., стр. 1—24.

                     (20)
                  ОВ C, , стр. .

                     (21)
                  ОВ C, , стр. .

                     (22)
                  Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги, ОВ L 95, 15.4.2010 г., стр. 1—24.

                     (23)
                  Директива 96/9/ЕО на Европейския парламент и на Съвета от 11 март 1996 г. за правна закрила на базите данни, ОВ L 077, 27.3.1996 г., стр. 20—28.

                     (24)
                  Директива 2001/29/ЕО на Европейския парламент и на Съвета от 22 май 2001 г. относно хармонизирането на някои аспекти на авторското право и сродните му права в информационното общество, ОВ L 167, 22.6.2001 г., стр. 10—19.

                     (25)
                  Директива 2006/115/ЕО на Европейския парламент и на Съвета от 12 декември 2006 г. за правото на отдаване под наем и в заем, както и за някои права, свързани с авторското право в областта на интелектуалната собственост, ОВ L 376, 27.12.2006 г., стр. 28—35.

                     (26)
                  Директива 2009/24/ЕО на Европейския парламент и на Съвета от 23 април 2009 г. относно правната закрила на компютърните програми, ОВ L 111, 5.5.2009 г., стр. 16—22.

                     (27)
                  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни, ОВ L 281, 23.11.1995 г., стр. 31—50.

                     (28)
                  Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации), (OВ L 201, 31.7.2002 г., стр. 37), изменена с директиви 2006/24/ЕО и 2009/136/ЕО.


|

52010PC0278

 Предложение за регламент на Съвета за изменение на Регламент (EО) № 1255/96 относно временно суспендиране на автономните мита по Общата митническа тарифа за определени промишлени и селскостопански продукти и рибни продукти  /* COM/2010/0278 окончателен - NLE 2010/0148 */

	[pic] | ЕВРОПЕЙСКА КОМИСИЯ |Брюксел, 26.5.2010COM(2010)278 окончателен2010/0148 (NLE)Предложение заРЕГЛАМЕНТ НА СЪВЕТАза изменение на Регламент (EО) № 1255/96 относно временно суспендиране на автономните мита по Общата митническа тарифа за определени промишлени и селскостопански продукти и рибни продуктиОБЯСНИТЕЛЕН МЕМОРАНДУМКОНТЕКСТ НА ПРЕДЛОЖЕНИЕТОКомисията, подпомагана от Групата по икономически и тарифни въпроси, разгледа всички искания за временно суспендиране на автономните мита от Общата митническа тарифа, представени ѝ от държавите-членки. Приложеното предложение се отнася за определени промишлени и селскостопански продукти. Исканията за суспендиране по отношение на гореспоменатите продукти бяха разгледани в светлината на критериите, установени в съобщението на Комисията относно автономните мерки за суспендиране на митата и относно тарифните квоти (виж OВ C 128, 25.4.1998 г., стр. 2). Според това разглеждане, Комисията смята, че суспендирането на митата е оправдано за продуктите, изброени в приложение І към приложеното предложение за регламент. Бяха оттеглени продукти, за които суспендирането вече не представлява икономически интерес за Съюза. В приложение I към настоящия регламент са изброени продуктите, за които се предлага суспендиране или за които трябва да се промени описанието, а в приложение II са изброени продуктите, оттеглени от приложението към Регламент (ЕО) № 1255/96 и описанията на продуктите, които ще бъдат заменени с нови в съответствие с приложение I. Срокът на валидност на мярката е от 1 юли 2010 г. до 31 декември 2014 г., за да се проведат икономически проверки на отделните суспендирания през този период. Суспендиране, чието анулиране или продължаване се счете за необходимо от Комисията и от Групата по икономически и тарифни въпроси, се удължава или прекратява след тази дата.В интерес на Съюза е да се суспендират частично или напълно автономните мита по Общата митническа тарифа за редица нови продукти, които не са изброени в приложението към Регламент (ЕО) № 1255/96 на Съвета за временно суспендиране на автономните мита по Общата митническа тарифа за определени промишлени и селскостопански продукти и рибни продукти.Предложението е в съответствие с политиките в областта на селското стопанство, търговията, предприемачеството, развитието и външните отношения. По-специално, настоящото предложение не е за сметка на държавите, ползващи се с преференциални търговски споразумения с ЕС (напр. Общата система за преференции — ОСП, режима на Споразумението за партньорство със страните от Африка, Карибите и Тихоокеанския басейн — АКТБ, споразуменията с държавите кандидатки и потенциалните държави кандидатки от Западните Балкани).РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТОПроведена бе консултация с Групата по икономически и тарифни въпроси, която представлява предприятията на всяка държава-членка. Всички изброени суспендирания съответстват на споразумението или компромиса, постигнати по време на дискусиите в групата.Не беше споменато съществуването на потенциално сериозни рискове с необратими последици.Настоящото предложение освобождава промишлеността на Съюза от плащане на мита на стойност 29,2 млн. EUR годишно и повишава нейната конкурентоспособност в сравнение с индустрията на трети държави, доставящи готови изделия на пазара на Съюза. Предложението е в съответствие с принципите, определени в съобщението на Комисията относно суспендирането на автономни мита и автономните тарифни квоти. Предложеното изменение е инструмент за поддържане и развитие на заетостта в Европейския съюз.ПРАВНИ ЕЛЕМЕНТИ НА ПРЕДЛОЖЕНИЕТОПравното основание на настоящото предложение за регламент е член 31 от Договора за функционирането на Европейския съюз.Принципът на субсидиарност не се прилага, тъй като предложението е от изключителната компетентност на Съюза.Този пакет от мерки съответства на установените принципи за опростяване на процедурите за операторите с предмет на дейност в областта на външната търговия и на Съобщението на Комисията за автономните тарифни суспендирания и квоти (C 128, 25.4.1998 г., стр. 2).По силата на член 31 от Договора за функционирането на Европейския съюз, мерките за суспендиране на автономни мита и автономните тарифни квоти се определят от Съвета с квалифицирано мнозинство въз основа на предложение на Комисията.ОТРАЖЕНИЕ ВЪРХУ БЮДЖЕТАНесъбрани мита на обща стойност 29 175 000 EUR годишно.НЕЗАДЪЛЖИТЕЛНИ ЕЛЕМЕНТИВ приложение I към предложения регламент са изброени нови суспендирания на мита. В приложение II са изброени заличените текстове.2010/0148 (NLE)Предложение заРЕГЛАМЕНТ НА СЪВЕТАот […] годиназа изменение на Регламент (EО) № 1255/96 относно временно суспендиране на автономните мита по Общата митническа тарифа за определени промишлени и селскостопански продукти и рибни продуктиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 31 от него,като взе предвид предложението на Европейската комисия,като има предвид, че:1.  Съюзът има интерес да суспендира напълно автономните мита по Общата митническа тарифа за множество нови продукти, които не са изброени в приложението към Регламент (ЕО) № 1255/96 на Съвета[1].2.  Кодовете по КН и по ТАРИК 1518 00 99 10, 3907 20 20 91, 7410 11 00 10, 7410 21 00 60 и 9031 90 85 30 за четири от продуктите, изброени в приложението към Регламент (ЕО) № 1255/96, следва да бъдат заличени от списъка, тъй като за Съюза вече не представлява интерес да поддържа суспендирането на автономните мита по Общата митническа тарифа за тези продукти.3.  Необходимо е да бъдат направени промени в описанията на дванадесет суспендирания в приложението към Регламент (ЕО) № 1255/96, за да се отчетат техническото развитие на продуктите и икономическите тенденции на пазара. Тези суспендирания следва да бъдат заличени от списъка в посоченото приложение и да бъдат въведени отново като нови суспендирания с нови описания. За по-голяма яснота въпросните суспендирания следва да бъдат означени със звездичка в първата колона на приложение I и приложение II към настоящия регламент.4.  Опитът показва, че е необходимо да се предвиди дата, на която изтича срокът на действие на суспендиранията, изброени в Регламент (ЕО) № 1255/96, за да се гарантира, че са отчетени техническите и икономическите промени. Това не следва да изключва възможността за предварително прекратяване на определени мерки или тяхното продължаване след този период, ако са посочени икономически причини, в съответствие с принципите, определени в Съобщението на Комисията от 1998 г. относно суспендирането на автономните мита и автономните тарифни квоти[2].5.  Регламент (ЕО) № 1255/96 следва да бъде съответно изменен.6.  Тъй като суспендирането, предвидено в настоящия регламент, трябва да поражда действие считано от 1 юли 2010 г., настоящият регламент следва да се прилага от същата дата и да влезе в сила незабавно,ПРИЕ НАСТОЯЩИЯ РЕГЛАМЕНТ:Член 1Приложението към Регламент (ЕО) № 1255/96 се изменя, както следва:7.  създават се редове за продуктите, изброени в приложение I към настоящия регламент;8.  заличават се редовете за продуктите, за които в приложение II към настоящия регламент са определени кодове по КН и по ТАРИК.Член 2Настоящият регламент влиза в сила в деня на публикуването му в Официален вестник на Европейския съюз .Настоящият регламент се прилага от 1 юли 2010 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на […] година.За СъветаПредседателПРИЛОЖЕНИЕ IПродукти, посочени в член 1, параграф 1Код по КН | ТАРИК | Описание | Ставка на автономното мито | Период на валидност |ex 1515 19 10 | 10 | Ленено масло с йодно число най-малко 190, измерено в съответствие със стандарта ISO 150-2006 | 0 % | 1.7.2010-31.12.2010 |ex 1516 20 96 | 10 | Рафинирано, избелено, хидрогенирано соево масло под формата на люспи, от вида, използван за производството на козметика | 0 % | 1.7.2010-31.12.2010 |ex 1516 20 96 | 20 | Масло от жожоба, хидрогенирано и интерестерифицирано, без по-нататъшна химична модификация и не подложено на текстуриране | 0 % | 1.7.2010-31.12.2014 |ex 2008 99 49 | 20 | Подсладени изсушени червени боровинки | 0 % | 1.7.2010-31.12.2014 |ex 2008 99 49 ex 2008 99 99 | 30 40 | Пюре от бойзенова ягода, без семена, без добавен алкохол, дори съдържащо добавена захар | 0 % | 1.7.2010-31.12.2014 |ex 2805 30 90 | 20 | Самарий с чистота 99,90 тегловни % или по-висока | 0 % | 1.7.2010-31.12.2014 |ex 2904 10 00 | 30 | Натриев p-стиренсулфонат | 0 % | 1.7.2010-31.12.2014 |ex 2904 10 00 | 50 | Натриев-2-метилпроп-2-ен-1-сулфонат | 0 % | 1.7.2010-31.12.2014 |ex 2905 19 00 | 40 | 2,6-Диметилхептан-2-ол | 0 % | 1.7.2010-31.12.2014 |ex 2905 29 90 | 20 | Дек-9-ен-1-ол | 0 % | 1.7.2010-31.12.2014 |ex 2909 30 90 | 10 | 2-(фенилметокси)нафтален | 0 % | 1.7.2010-31.12.2014 |ex 2909 30 90 | 20 | 1,2-Бис(3-метил - фенокси)етан | 0 % | 1.7.2010-31.12.2014 |ex 2915 90 00 | 50 | Алилхептаноат | 0 % | 1.7.2010-31.12.2014 |ex 2917 11 00 | 30 | Кобалтов оксалат | 0 % | 1.7.2010-31.12.2014 |ex 2917 19 10 | 10 | Диметилмалонат | 0 % | 1.7.2010-31.12.2014 |ex 2917 19 90 | 30 | Етиленбрасилат | 0 % | 1.7.2010-31.12.2014 |ex 2918 99 90 | 20 | Метилов 3-метоксиакрилат | 0 % | 1.7.2010-31.12.2014 |ex 2918 99 90 | 70 | Алил-(3-метилбутокси)ацетат | 0 % | 1.7.2010-31.12.2014 |ex 2921 19 50 ex 2929 90 00 | 10 20 | Диетиламин - триетоксисилан | 0 % | 1.7.2010-31.12.2014 |ex 2922 19 85 | 40 | 2-(Диметиламино)етил бензоат | 0 % | 1.7.2010-31.12.2014 |ex 2922 49 85 | 15 | DL-аспартова киселина, използвана в производството на хранителни добавки (1) | 0 % | 1.7.2010-31.12.2014 |ex 2922 50 00 | 20 | 1-[2-Амино-1-(4-метоксифенил)-етил]-циклохексанол хидрохлорид | 0 % | 1.7.2010-31.12.2014 |ex 2924 29 98 | 20 | 2-хлоро-N-(2-етил-6-метилфенил)-N-(пропан-2-илоксиметил)ацетамид | 0 % | 1.7.2010-31.12.2014 |ex 2926 90 95 | 70 | Метакрилонитрил | 0 % | 1.7.2010-31.12.2014 |ex 2926 90 95 | 75 | Етил 2-циано-2-етил-3-метилхексаноат | 0 % | 1.7.2010-31.12.2014 |ex 2929 10 00 | 15 | 3,3’-Диметилбифенил-4,4’-диилдиизоцианат | 0 % | 1.7.2010-31.12.2014 |ex 2930 90 99 | 81 | Динатриев хексаметилен-1,6-бистиосулфат дихидрат | 3 % | 1.7.2010-31.12.2014 |ex 2930 90 99 | 84 | 2-хлоро-4-(метилсулфонил)бензоена киселина | 0 % | 1.7.2010-31.12.2014 |ex 2931 00 99 | 92 | Триметилборан | 0 % | 1.7.2010-31.12.2014 |ex 2933 39 99 | 20 | Мед-пиритион на прах | 0 % | 1.7.2010-31.12.2014 |ex 2933 39 99 | 30 | Флуазинам (ISO) | 0 % | 1.7.2010-31.12.2014 |ex 2933 39 99 | 45 | 5-дифлуорметокси-2-[[(3,4-диметокси-2-пиридил)метил]тио]-1H-бензимидазол | 0 % | 1.7.2010-31.12.2014 |ex 2933 39 99 | 47 | (-)-Транс-4-(4’-флуорофенил)-3-хидроксиметил-N-метилпиперидин | 0 % | 1.7.2010-31.12.2014 |ex 2933 39 99 | 48 | Флоникамид (ISO) | 0 % | 1.7.2010-31.12.2014 |ex 2933 59 95 | 45 | 1-[3-(хидроксиметил)пиридин-2-ил]-4-метил-2-фенилпиперазин | 0 % | 1.7.2010-31.12.2014 |ex 2933 59 95 | 50 | 2-(2-Пиперазин-1-илетокси)етанол | 0 % | 1.7.2010-31.12.2014 |ex 2933 59 95 | 55 | Тиопентал (INNM) | 0 % | 1.7.2010-31.12.2014 |ex 2933 59 95 | 65 | 1-Хлорометил-4-флуоро-1,4-диазониабицикло[2.2.2]октан бис(тетрафлуороборат) | 0 % | 1.7.2010-31.12.2014 |ex 2933 59 95 | 75 | (2R,3S/2S,3R)-3-(6-Хлоро-5-флуоро пиримидин-4-ил)-2-(2,4-дифлуорофенил)-1-(1H-1,2,4-триазол-1-ил)бутан-2-ол хидрохлорид | 0 % | 1.7.2010-31.12.2014 |ex 2933 79 00 | 60 | 3,3-Пентаметилен-4-бутиролактам | 0 % | 1.7.2010-31.12.2014 |ex 2933 99 80 | 32 | 5-[4’-(Бромометил)бифенил-2-ил]-2-тритил-2H-тетразол | 0 % | 1.7.2010-31.12.2014 |ex 2933 99 80 | 37 | 8-Хлоро-5,10-дихидро-11H-дибензо [b,e] [1,4]диазепин-11-он | 0 % | 1.7.2010-31.12.2014 |ex 2934 10 00 | 60 | Фостиазат (ISO) | 0 % | 1.7.2010-31.12.2014 |ex 2934 99 90 | 20 | Тиофен | 0 % | 1.7.2010-31.12.2014 |ex 2934 99 90 | 30 | Дибензо[b,f][1,4]тиазепин-11(10H)-он | 0 % | 1.7.2010-31.12.2014 |ex 2935 00 90 | 77 | Етилов естер на [[4-[2-[[(3-Етил-2,5-дихидро-4-метил-2-оксо-1H-пирол-1-ил)карбонил]амино] етил]фенил]сулфонил]-карбаминова киселина | 0 % | 1.7.2010-31.12.2014 |ex 3701 30 00 | 20 | Светлочувствителна плака, състояща се от фотополимерен слой върху полиестерно фолио с обща дебелина над 0,43 mm, но не повече от 3,18 mm | 0 % | 1.7.2010-31.12.2014 |* ex 3707 10 00 ex 3707 90 90 | 35 70 | Емулсия или препарат за получаване на светлочувствителни повърхности, състоящи се от полимери на акрилат и/или метакрилат, съдържащи тегловно не повече от 7 % прекурсори за светлочувствителни киселини, в органичен разтворител със съдържание най-малко на 2-метокси-1-метилетил ацетат | 0 % | 1.7.2010-31.12.2011 |ex 3707 10 00 | 55 | Фолио от полиетилентерефталат на рулони: — с едностранно покритие от сух слой от акрилна фотополимерна смола, — с покритие от полиетиленово защитно фолио | 0 % | 1.7.2010-31.12.2014 |ex 3707 90 90 | 40 | Противоотразяващо покритие под формата на воден разтвор, с тегловно съдържание не повече от: — 2 % безхалогенна алкилсулфоновакиселина и — 5 % флуориран полимер | 0 % | 1.7.2010-31.12.2014 |* ex 3808 92 90 | 30 | Препарат, състоящ се от суспензия от пиритион цинк (INN) във вода, с тегловно съдържание: — 24 % или повече, но не повече от 26 % пиритион цинк (INN) или — 39 % или повече, но не повече от 41 % пиритион цинк (INN) | 0 % | 1.7.2010-31.12.2013 |ex 3808 92 90 | 50 | Препарати на основата на мед-пиритион | 0 % | 1.7.2010-31.12.2014 |ex 3808 93 23 | 10 | Хербицид, съдържащ флазасулфурон (ISO) като активна съставка | 0 % | 1.7.2010-31.12.2014 |ex 3808 93 90 | 10 | Препарат под формата на гранули, с тегловно съдържание: — 38,8 % или повече, но не повече от 41,2 % гиберелин А3, или — 9,5 % или повече, но не повече от 10,5 % гиберелин А4 и А7 | 0 % | 1.7.2010-31.12.2014 |ex 3824 90 97 | 05 | Смес от мономер на метилметакрилат и мономер на бутилакрилат в разтвор от ксилен и бутилацетат, съдържаща тегловно повече от 54 %, но не повече от 56 % разтворители | 0 % | 1.7.2010-31.12.2014 |ex 3824 90 97 | 06 | Парафин със степен на хлориране не по-малка от 70 % | 0 % | 1.7.2010-31.12.2014 |ex 3824 90 97 | 08 | Смес от изомери на дивинилбензен и изомери на етилвинилбензен, с тегловно съдържание на дивинилбензен 56 % или повече, но не повече от 80 % | 0 % | 1.7.2010-31.12.2014 |ex 3824 90 97 | 11 | Cмес от фитостероли, не под формата на прах, съдържаща тегловно: — 40 % или повече, но не повече от 58 % бета-ситостерол — 20 % или повече, но не повече от 28 % кампестерол — 14 % или повече, но не повече от 23 % стигмастерол — 0 % или повече, но не повече от 15 % други стероли | 0 % | 1.7.2010-31.12.2014 |ex 3824 90 97 | 21 | Смес от 2-пропенова киселина, (1-метилетилиден)бис(4,1-фениленокси-2,1-етанедилокси-2,1-етанедил)естер и 2-пропенова киселина, (2,4,6-триоксо-1,3,5-триазин-1,3,5(2H,4H,6H)-триил)три-2,1-етанедил естер и 1-хидрокси-циклохексил-фенил кетон в разтвор на метил етил кетон и толуен | 0 % | 1.7.2010-31.12.2014 |ex 3824 90 97 | 23 | Смес от уретанови акрилати, трипропилен гликолдиакрилат, етоксилиран бисфенол А акрилат и полиетиленгликол 400 диакрилат | 0 % | 1.7.2010-31.12.2014 |* ex 3824 90 97 | 44 | Смес от фитостероли, в непрахообразна форма, с тегловно съдържание на: —стероли – 75 % или повече, —станоли – не повече от 25 %, използвана за производството на станоли и стероли или станолови/стеролови естери (1) | 0 % | 1.7.2010-31.12.2012 |ex 3824 90 97 | 66 | Смес от първични третични-алкиламини | 0 % | 1.7.2010-31.12.2014 |ex 3824 90 97 | 88 | Олигомерен реакционен продукт, съставен от бис(4-хидроксифенил) сулфон и 1,1’-оксибис(2-хлороетан) | 0 % | 1.7.2010-31.12.2014 |* ex 3901 10 90 | 20 | Полиетилен под формата на гранули, със специфичнаплътност 0,925 (± 0,0015), индекс на стопилка (melt flow index) 0,3 g/10 min (± 0,05 g/10 min), за производство на фолио чрез експандиране, с помътняване (Haze value), непревишаващо 6 % и удължение при скъсване (MD/TD) 210/340(1) | 0 % | 1.7.2010-31.12.2013 |ex 3902 90 90 | 60 | 100 % алифатна нехидрогенирана смола (полимер) със следните характеристики: — течна при стайна температура — получена чрез катионна полимеризация на мономери на алкени С-5 — със средночислено молекулно тегло (Mn) 370 (± 50) — със среднотегловно молекулно тегло (Mw) 500 (± 100) | 0 % | 1.7.2010-31.12.2014 |ex 3906 90 90 | 35 | Бял прах от съполимер на 1,2-етандиол диметакрилат-метилметакрилат с размер на частиците, непревишаващ 18 µm, неразтворим във вода | 0 % | 1.7.2010-31.12.2013 |ex 3907 91 90 | 10 | Предполимер на диалилфталат, под формата на прах | 0 % | 1.7.2010-31.12.2014 |ex 3907 99 90 | 70 | Съполимер на поли(етилен терефталат) и циклохексан диметанол, съдържащ тегловно повече от 10 % циклохексан диметанол | 0 % | 1.7.2010-31.12.2014 |ex 3910 00 00 | 60 | Полидиметилсилоксан, заместен с полиетиленгликол и трифлуоропропил, с метакрилатни крайни групи | 0 % | 1.7.2010-31.12.2014 |ex 3916 20 00 | 91 | Профили от поли(винилхлорид), използвани при изграждането на шпунтови стени и облицовки и съдържащи следните добавки: — титанов диоксид — поли(метилметакрилат) — калциев карбонат — свързващи вещества | 0 % | 1.7.2010-31.12.2014 |ex 3919 10 80 | 23 | Отразяващо многослойно фолио, съдържащо: — поли(винилхлорид); — полиуретан със защитен отпечатък срещу фалшифициране, промяна или замяна на данни или копиране от едната страна, и слой от стъклени микросфери от другата; — слой, съдържащ знак за сигурност и/или официален идентификационен знак, който променя вида си в зависимост от ъгъла на наблюдение; — метализиран алуминий; — и залепващ слой, покрит едностранно с отделяща се подложка | 0 % | 1.7.2010-31.12.2014 |ex 3919 10 80 ex 3919 90 00 | 27 20 | Полиестерно фолио: — с едностранно покритие от акрилно лепящо вещество с термично отделяне, чиято адхезия се нарушава при температура 90 °C или по-висока, но не по-висока от 200 °C, и с полиестерна подложка, и — от другата страна със ли без покритие от акрилно лепящо вещество, залепващо се при натиск, или с акрилно лепящо вещество с термично отделяне, чиято адхезия се нарушава при температура 90 °C или по-висока, но не по-висока от 200 °C, и с полиестерна подложка | 0 % | 1.7.2010-31.12.2014 |ex 3919 10 80 | 32 | Фолио от политетрафлуоретилен: — с дебелина 110 µm или повече, — с повърхностно електрическо съпротивление между 102 и 1014 ома, определено по метода ASTM D 257, — с едностранно покритие от акрилно, залепващо се при натиск лепящо вещество | 0 % | 1.7.2010-31.12.2014 |ex 3919 10 80 | 37 | Фолио от политетрафлуоретилен: — с дебелина 100 µm или повече, — удължение на разрушаване не повече от 100 %, — с едностранно покритие от силиконово, залепващо се при натиск лепящо вещество | 0 % | 1.7.2010-31.12.2014 |* ex 3919 10 80 * ex 3919 90 00 | 40 43 | Черно фолио от поли(винилхлорид): — с гланц, измерен при геометрия с повече от 30 градуса съгласно изпитвателен метод ASTM D 2457, — със или без покритие от защитен филм от полиетилен терефталат от едната страна, а от другата със залепващ при натиск лепящ слой с улеи и с отделяща се подложка | 0 % | 1.7.2010-31.12.2011 |* ex 3919 90 00 | 19 | Прозрачен самозалепващ филм от поли(eтилен терефталат): — без замърсявания и дефекти, — с покритие от едната страна от акрилно, залепващо при натиск лепящо вещество и защитен слой, а от другата страна с антистатичен слой от органично съединение — холин на йонна основа, — със или без годен за печатане прахозащитен слой от модифицирано органично съединение с дълга верига и алкилни групи, — с обща дебелина (без защитния слой) 54 μm или повече, но не повече от 64 μm, и — с широчина, превишаваща 1 295 mm, но непревишаваща 1 305 mm | 0 % | 1.7.2010-31.12.2013 |ex 3919 90 00 | 22 | Черно полипропиленово фолио: — с гланц при повече от 20 градуса, определен по изпитвателен метод ASTM D2457, — със или без покритие от защитен филм от полиетилен-терефталат от едната страна, а от другата със залепващо се при натиск лепило с канали и отделящ се слой | 0 % | 1.7.2010-31.12.2014 |ex 3919 90 00 | 24 | Отразяващ ламиниран лист: — състоящ се от слой от епоксиден акрилат, с равномерна щампована шарка от едната страна — с покритие от двете страни от един или повече слоеве от пластмаса и — покрит от едната страна с лепящ слой и отделящ се лист | 0 % | 1.7.2010-31.12.2014 |ex 3919 90 00 | 26 | Фолио от етиленвинилацетат: — с дебелина 100 µm или повече, — с едностранно покритие от акрилно, залепващо при натиск или под въздействие на ултравиолетови лъчи вещество, и полиестерен слой | 0 % | 1.7.2010-31.12.2014 |ex 3919 90 00 | 28 | Фолио от поли(винилхлорид) или полиетилен или друг полиолефин: — с дебелина 65 µm или повече, — с едностранно покритие от акрилно, лепящо под въздействие на ултравиолетово лъчение вещество, и с полиестерна подложка | 0 % | 1.7.2010-31.12.2014 |* ex 3919 90 00 | 37 | Чувствително към ултравиолетово лечение фолио от поли(винилхлорид): — с дебелина 78 µm или повече, — покрито от едната страна с лепящ слой и отделящ се лист, — с адхезионна способност от 1 764 mN/25 mm или по-висока | 0 % | 1.7.2010-31.12.2014 |ex 3920 59 90 | 20 | Отразяващ ламиниран лист, състоящ се от един слой епоксиакрилат, релефно и равномерно щампован от едната страна, покрит от двете страни с един или повече слоя пластмаса | 0 % | 1.7.2010-31.12.2014 |ex 3920 62 19 ex 3920 62 19 | 24 26 | Фолио от полиетилен-терефталат с дебелина 186 μm или повече, но непревишаваща 191 μm, с едностранно покритие от акрилен слой с матрична шарка | 0 % | 1.7.2010-31.12.2014 |* ex 3920 62 19 * ex 3920 62 19 | 75 77 | Прозрачно фолио от полиетилентерефталат: — с двустранно нанесени слоеве от органични вещества на основата на акрил с дебелина 7 nm или повече, но не повече от 80 nm, — с повърхностно напрежение 36 Dyne/cm или повече, но непревишаваща 39 Dyne/cm, — с пропускане на светлината над 93 %, — с мътност не по-висока от 1,3 %, — с обща дебелина 10 µm или повече, но не повече от 350 µm, — с широчина 800 mm или повече, но не повече от 1 600 mm | 0 % | 1.7.2010-31.12.2013 |ex 3920 91 00 | 51 | Фолио от поливинилбутирал с тегловно съдържание 25 % или повече, но не повече от 28 % триизобутил фосфат като пластификатор | 0 % | 1.7.2010-31.12.2014 |ex 3920 91 00 | 52 | Фолио от поли(винилбутирал): — с тегловно съдържание на триетиленгликол бис(2-етилхексаноат) от 26 % или повече, но не повече от 30 %, като пластификатор, — с дебелина 0,73 mm или повече, но не повече от 1,50 mm | 0 % | 1.7.2010-31.12.2014 |ex 3921 90 55 ex 7019 40 00 | 25 10 | Препрег на листове или рулони, със съдържание на полиимидна смола | 0 % | 1.7.2010-31.12.2014 |ex 3921 90 55 | 30 | Препрег на листове или рулони, съдържащ бромирана епоксидна смола, усилена със стъклена тъкан с — течливост не по-висока от 3,6 mm (определена по IPC-TM 650.2.3.17.2) и — температура на встъкляване (Tg) над 170 °C (определена по IPC-TM 650.2.4.25) предназначен за производството на печатни платки (1) | 0 % | 1.7.2010-31.12.2014 |ex 6909 19 00 | 20 | Гранули от силициев нитрид (Si3N4) | 0 % | 1.7.2010-31.12.2014 |ex 7019 19 10 | 55 | Стъклена корда, импрегнирана с гума или пластмаса, получена от стъклени нишки K или U, направени от: — 9 % или повече, но не повече от 16 % магнезиев оксид, — 19 % или повече, но не повече от 25 % алуминиев оксид, — 0 % или повече, но не повече от 2 % борен оксид, — без калциев оксид, с покритие от латекс, включващо поне резорцин-формалдехидна смола и хлорсулфониран полиетилен | 0 % | 1.7.2010-31.12.2014 |ex 7325 99 10 | 20 | Глава на анкерен пилот от горещопоцинкован сферографитен чугун от вида, използван за производство на анкерни пилоти | 0 % | 1.7.2010-31.12.2014 |* ex 7410 21 00 | 30 | Фолио от полиимид, дори съдържащо епоксидна смола и/или стъклени влакна, покрито от едната или от двете страни с медно фолио | 0 % | 1.7.2010-31.12.2013 |* ex 8108 20 00 | 20 | Слитъци, необработени, получени при топенето на титан и титанови сплави, с диаметър не по-голям от 380 mm | 0 % | 1.7.2010-31.12.2013 |ex 8414 30 81 | 50 | Херметични или полухерметични електрически спирални компресори с регулируеми обороти, с номинална мощност 0,5 kW или по-висока, но не по-висока от 5 kW, с работен обем не по-голям от 35 cm3, от типа, използван за хладилно оборудване | 0 % | 1.7.2010-31.12.2014 |ex 8418 99 10 | 50 | Изпарител, състоящ се от алуминиеви ребра и медна серпентина, от типа, използван за хладилно оборудване | 0 % | 1.7.2010-31.12.2014 |ex 8418 99 10 | 60 | Кондензатор, състоящ се от две концентрични медни тръби от типа, използван за хладилно оборудване | 0 % | 1.7.2010-31.12.2014 |ex 8501 31 00 | 40 | Двигател за постоянен ток с възбуждане с постоянни магнити и — многофазна намотка, — външен диаметър 30 mm или повече, но не повече от 75 mm, — номинални обороти непревишаващи 15000 min-1, — мощност на вала 45 W или повече, но не повече от 300 W и — захранващо напрежение 9 V или повече, но не повече от 25 V | 0 % | 1.7.2010-31.12.2014 |* ex 8504 40 90 | 40 | Силови полупроводникови модули, включващи: — силови транзистори, — интегрални схеми, — съдържащи или не диоди и със или без термистори, — с работно напрежение не по-високо от 600 V, — не повече от три електрически изхода, всеки от които съдържа два мощни ключа (или MOS-транзистор – полеви транзистор със структура „метал-окис-полупроводник“, или транзистор IGBT (биполярен транзистор с изолиран гейт) и — вътрешни драйверни стъпала и за ток с ефективна (средноквадратична) стойност не по-висока от 15,7 А | 0 % | 1.7.2010-31.12.2013 |ex 8516 90 00 | 60 | Вентилационен подвъзел на електрически фритюрник — снабден с двигател с мощност 8 W при 4600 оборота в минута, — с електронна схема за управление, — за работа при околна температура 110 °C или по-висока, — снабден с терморегулатор | 0 % | 1.7.2010-31.12.2014 |ex 8521 90 00 | 20 | Цифрово устройство за видеозапис: — без твърд диск, — със или без оптичен диск тип DVD с възможност за презапис (DVD-RW), — с датчик за движение, — със сериен порт от тип USB, използвано в производството на затворени телевизионни системи за видеонаблюдение (CCTV)(1) | 0 % | 1.7.2010-31.12.2014 |ex 8522 90 49 ex 8527 99 00 ex 8529 90 65 | 60 10 25 | Модул, изпълнен върху печатна платка, включващ: — избирач на радиоканалите (тунер) (който може да приема и декодира радиосигнали и да ги предава в рамките на модула) без възможности за обработка на сигнала, — микропроцесор, способен да приема съобщения от дистанционно управление и да управлява групата от микросхеми на тунера използван в производството на домашни системи за развлечение(1) | 0 % | 1.7.2010-31.12.2014 |ex 8522 90 49 ex 8527 99 00 ex 8529 90 65 | 65 20 40 | Подмодул, изпълнен върху печатна платка, включващ: — избирач на радиоканалите (тунер), който може да приема и декодира радиосигнали и да ги предава в рамките на модула, с декодер на сигнали, — радиочестотен приемник на сигнали за дистанционно управление, — инфрачервен предавател на сигнали за дистанционно управление, — генератор на сигнали, подавани към съединител SCART — датчик за състоянието на телевизора използван в производството на домашни системи за развлечение(1) | 0 % | 1.7.2010-31.12.2014 |ex 8525 80 19 | 25 | Инфрачервена камера за дистанционно наблюдение (в съответствие с ISO/TS 16949), с: — чувствителност зя дължина на вълната 8 μm или повече, но не повече от 14 μm, — разделителна способност 324 × 256 пиксела, — тегло не по-голямо от 400 g, — размери не по-големи от 70 mm × 67 mm × 75 mm, — водонепроницаем корпус и ел. съединител за автомобили и — отклонение на изходния сигнал не повече от 20 % за целия работен температурен обхват | 0 % | 1.7.2010-31.12.2014 |ex 8525 80 19 | 35 | Камери за изображение с развивка, използващи: — система с „редове с динамично наслагване“ (Dynamic overlay lines) — изходен видеосигнал NTSC — напрежение 6,5 V — осветеност 0,5 lux или по-висока | 0 % | 1.7.2010-31.12.2014 |* ex 8704 23 91 | 20 | Шаси с двигател със самовъзпламеняване, с работен обем 8000 cm³ или по-голям, оборудвано с кабина, с 3, 4 или 5 колела, с междуосие 480 cm или повече, невключващо работни механизми | 0 % | 1.7.2010-31.12.2012 |(*) | Променен код по КН или по ТАРИК или променено описание на продукта. |ПРИЛОЖЕНИЕ IIПродукти, посочени в член 1, параграф 2Код по КН | ТАРИК |ex 1518 00 99 | 10 |* ex 3707 10 00 | 35 |* ex 3808 92 90 | 30 |* ex 3824 90 97 | 44 |* ex 3901 10 90 | 20 |* ex 3906 90 90 | 35 |ex 3907 20 20 | 91 |* ex 3919 10 80 | 40 |* ex 3919 90 00 | 19 |* ex 3919 90 00 | 37 |* ex 3919 90 00 | 43 |* ex 3920 62 19 | 75 |* ex 3920 62 19 | 77 |ex 7410 11 00 | 10 |* ex 7410 21 00 | 30 |ex 7410 21 00 | 60 |* ex 8108 20 00 | 20 |* ex 8504 40 90 | 40 |* ex 8704 23 91 | 20 |ex 9031 90 85 | 30 |(*) | Суспендиране, свързано с продукт от приложението към Регламент № 1255/96, за който с настоящия регламент е променен кодът по КН или по ТАРИК или описанието на продукта. |ПРАВЕН ФИНАНСОВ РАЗЧЕТ ЗА ПРЕДЛОЖЕНИЯ С БЮДЖЕТНО ОТРАЖЕНИЕ, СТРОГО ОГРАНИЧЕНО ДО ПРИХОДНАТА ЧАСТНАИМЕНОВАНИЕ НА ПРЕДЛОЖЕНИЕТО:Предложение за Регламент на Съвета за изменение на Регламент (EО) № 1255/96 за временно суспендиране на автономните мита по Общата митническа тарифа за определени промишлени и селскостопански продукти и рибни продуктиБЮДЖЕТНИ РЕДОВЕ:Глава и статия: глава 12, статия 120Предвидена сума за дадената финансова година 14 079 700 000 EUR:ФИНАНСОВО ВЪЗДЕЙСТВИЕ:( Предложението няма финансово отражениеX Предложението няма финансово въздействие върху разходите, но въздействието върху приходите е, както следва:(в милиони евро, до един знак след десетичната запетая)Бюджетен ред | Приходи[3] | 6-месечен период, считано от дд/мм/гггг | [Година: Второ полугодие на 2010 г.] |Статия 120 | Въздействие върху собствените ресурси | 1.7.2010 г. | -14,6 |Състояние след дейността |[2011 – 2014 г.] |Статия 120 | -29,2/год. |4. МЕРКИ ЗА БОРБА С ИЗМАМИТЕВ съответствие с членове 291—300 от Регламент (ЕИО) № 2454/93 на Комисията за определяне на разпоредби за прилагането на Митническия кодекс на Общността ще се провеждат проверки за специфичното предназначение на някои от продуктите, предмет на настоящия регламент на Съвета.ДРУГИ ЗАБЕЛЕЖКИЗа да се избегне удължаването на вече ненужни суспендирания, е определена дата, на която изтича срокът им. По този начин се избягва ненужно натоварване на бюджета, в случай че такива мерки бъдат взети предвид.Настоящето предложение съдържа измененията, които трябва да бъдат направени в приложението към съществуващия регламент, за да се отчете следното:1. новите искания за суспендиране, които са били представени и приети;2. техническото развитие на продуктите и икономическите тенденции на пазара, довели до преустановяването на определени съществуващи суспендирания.ДопълнениеНастоящото приложение, освен измененията вследствие на промените в описанието, съдържа 90 нови продукта. Несъбраните мита, съответстващи на тези суспендирания, изчислени на база очакван внос за 2-рото шестмесечие на 2010 година, за периода 2011—2014 година в подалите искания държави-членки, възлизат на 22,1 млн. EUR на година.Въз основа на съществуващите статистически данни за предходните години обаче изглежда, че тази сума трябва да се увеличи със осредняващ фактор, оценен на 1,8, за да се отчете вносът в другите държави-членки, които прилагат същите суспендирания. Това означава загуба на приходи от около 39,8 млн. EUR/год.ОттеглянеОт настоящото приложение са оттеглени 4 продукта, тъй като върху тях отново са наложени мита. Това представлява увеличение на средствата от 0,9 млн. EUR , както е изчислено въз основа на исканията за суспендиране на мита или наличните статистически данни (за 2009 година).Очаквани разходи за тази операцияКато се използват наличните статистически данни (за 2009 година) като основа, въздействието върху загубата на приходи вследствие от настоящия регламент може следователно да се оцени на 39,8 – 0,9 = 38,9 млн. EUR (брутна сума при включени разходи, направени при събирането) x 0,75 = 29,2 млн. EUR годишно за периода 1.7.2010 г. — 31.12.2014 г.Загубата на приходи от традиционните собствени ресурси се компенсира от вноските на държавите-членки въз основа на БНД.[1] ОВ L 158, 29.6.1996 г.[2] OВ C 128, 25.4.1998 г., стр. 2.[3] По отношение на традиционните собствени ресурси (селскостопански мита, налози върху захарта, мита) посочените суми следва да бъдат нетни, т.е. брутните суми след приспадане на 25 % за разходи по събирането